ร้านก๋วยเตี๋ยวต้มยำหมูในย่านเมืองเอก ที่สีสันและหน้าตาช่างน่ายั่วยวนใจมากค่ะ โดยจะขายก๋วยเตี๋ยวหมูเท่านั้นซึ่งมีทั้งน้ำใส ต้มยำน้ำใส ต้มยำน้ำข้น และเกาเหลา หากต้องการใส่ไข่ต้มจะคิดเพิ่ม 10 บาท และมีเกี๊ยวฝอยๆทอดกรอบเสิร์ฟมาให้ทานคู่กับก๋วยเตี๋ยวฟรี นอกจากนี้ยังมีของหวานเป็นขนมถ้วยให้ทานหลังทานก๋วยเตี๋ยวเสร็จด้วยค่ะ

ซึ่งร้านก๋วยเตี๋ยวหมูซุปเปอร์ 4 นี้ตั้งอยู่ตรงข้ามกับร้านก๋วยเตี๋ยวเรือโกเซี๊ยะ เป็นร้านเล็กๆมีที่นั่งไม่กี่โต๊ะ จุดสังเกตหากมาจากทางวงเวียนร้านจะอยู่ซ้ายมือ โดยร้านจะเปิดขายทุกวันจันทร์ - วันเสาร์ 

โดยวันที่ไปทานสั่งไปดังนี้
- ก๋วยเตี๋ยวต้มยำน้ำข้น เพิ่มไข่ต้ม (60฿) เสิร์ฟมาน่าทานมากค่ะ ใส่เครื่องให้เยอะมาก รสชาติเข้มข้นและจัดจ้าน ทานคู่กับไข่ต้มยางมะตูมช่างเข้ากันมากค่ะ
- ก๋วยเตี๋ยวต้มยำน้ำข้น (50฿) ชามนี้ก็อร่อยไม่แพ้กันค่ะ ต่างกันตรงชามนี้ไม่ได้ใส่ไข่ต้มยางมะตูมเท่านั้นค่ะ

รสชาติ
เป็นก๋วยเตี๋ยวหมูต้มยำรสแซ่บ อร่อยใช้ได้ร้านหนึ่งในเมืองเอกทีเดียวค่ะ

ราคา
หากใส่ไข่ต้มราคาจะค่อนข้างสูงนิดนึงค่ะ แต่ถ้าเทียบกับเครื่องที่ใส่มาในก๋วยเตี๋ยวก็ถือว่าคุ้มค่าดีค่ะ

การบริการ
บริการด้วยสีหน้ายิ้มแย้ม รวดเร็ว รอไม่นานก็ได้ทานแล้วค่ะ 

เป็นร้านก๋วยเตี๋ยวต้มยำรสแซ่บ อร่อยใช้ได้ในเมืองเอกค่ะ ทุกอย่างโอเคเสียแต่ร้านจะค่อนข้างร้อนไปหน่อย หากมาตอนเที่ยงๆแดดแรงๆจะค่อนข้างร้อนมาก เพราะโต๊ะที่นั่งจะมีแค่บริเวณด้านหน้าเท่านั้น 
ใครที่ชอบทานก๋วยเตี๋ยวลองแวะมาชิมกันดูได้นะคะ